શેરબજારમાં રોકાણ કરનારાઓ માટે આ દિવાળી લક્ષ્મીજીની કૃપા લઇને આવી છે . જેના કારણે આવનારું એક વર્ષ સારું જશે તેવી આશા બાંધવામાં આવી છે . ભારતીય શેરબજારોએ છેલ્લા એકવર્ષમાં વિદેશી સંસ્થાકીય રોકાણકારો માટે આકર્ષણ જમાવવામાં ઘણી મહેનત કરી છે . જેનો લાભ માર્કેટને મળ્યો છે . દેશમાં ચાલુ નાણાકીય વર્ષમાં કેન્દ્રમાં સ્થિર સરકારની રચના , સ્થાનિક અર્થતંત્રમાં વૃદ્ધિ તથા લોકોના આત્મવિશ્વાસમાં થયેલા વધારાને પગલે લાર્જ - કેપ્સની સાથે સાથે મિડ - કેપ શેરોમાં પણ નોંધપાત્ર તેજી જોવા મળવાની સાથે ઊંચું વળતર પણ મળ્યું છે . લગભગ છેલ્લાં બે વર્ષથી નબળા રહેલાં મિડ - કેપ શેરોમાં આ વર્ષે નોંધપાત્ર ઉછાળો જોવાયો છે . બીએસઇ મિડ - કેપ ઇન્ડેક્સમાં બાવન ટકાનો ઉછાળો જોવાયો છે . કેટલાક શેરોમાં આ સમયગાળા દરમિયાન 450 ટકા સુધીનો ઉછાળો નોંધાયો છે . છેલ્લા એક વર્ષમાં જંગી વળતર આપનારા શેરોની યાદી અહીં પ્રસ્તુત છે .